Nagyon egyszerű, de annál hasznosabb leckét mondok el.
Mindezt 83 000 emberi agy feltérképezésével tanultam meg.
De először, engedjék meg, hogy keretbe foglaljam az egészet.
Hétgyermekes család középső gyermeke vagyok.
Felnőtté válásom során apám szabadgondolkodásúnak tartott,
ami számára nem egy jó dolog volt.
(Nevetés)
1972-ben behívtak a hadseregbe, ahol gyalogsági orvosnak képeztek ki.
Innen származik az orvoslás szeretete.
Mivel nagyon utáltam a gondolatot, hogy lelőhetnek, vagy a sárban kell aludni,
újraképeztettem magam röntgentechnikussá.
Így alakult ki a szenvedélyem, a gyógyászati képalkotás iránt.
A professzorunk mondta mindig: "Honnan tudod, ha nem látod?"
1979-ben, amikor másodéves orvostanhallgató voltam,
egyik családtagom súlyosan öngyilkos hajlamúvá vált,
és elvittem egy nagyszerű pszichiáterhez.
Idővel tudatosodott, hogy ha ő tud segíteni, ahogyan végül is tudott,
nem csak a rokonom életét menti meg,
de ezzel segítene annak gyermekein, sőt még a jövőbeli unokáin is,
hiszen egy boldog és stabil szülő, sokkal jobbá tudja formálni gyermekeit.
Beleszerettem a pszichiátriába,
mert megvan benne a potenciál, hogy megváltoztassa generációk életét.
1991-ben mentem el az első agyi SPECT leképezés előadásra.
A SPECT nukleáris gyógyászati eljárás, ami a véráramlást és aktivitást vizsgálja.
Az agyi működést térképezi fel.
A SPECT-et egy pszichiátereket támogató eszközként mutatták be,
hogy használata által több információt kapjanak pácienseikről.
Ezen az előadáson két kedvenc tudományom találkozott:
a gyógyászati képalkotás és a pszichiátria.
Őszintén szólva, ez radikálisan megváltoztatta az életemet.
Az ezt követő 22 évben a kollégáimmal létrehoztuk
a világ legnagyobb viselkedéssel kapcsolatos agyi térképadatbázisát
93 ország pácienseinek halmazából.
A SPECT alapvetően három dolgot mutat meg az agyról:
a megfelelő, a túl kicsi, vagy a túl nagy agyi aktivitást.
A képen egészséges SPECT agyi felvételeket láthatunk.
A bal oldalon az agy külső rétege látható.
Egy egészséges agy képe teljes, egyenletes, szimmetrikus aktivitást mutat.
A szín nem fontos, a forma a lényeg.
A jobb oldali képen a piros jelenti a magas aktivitást.
Az egészséges agyban ez általában az agy hátsó részében van.
Összehasonlításképp, jobb oldalon két agyvérzést szenvedett agy képe.
Látható az aktivitás nagymértékű hiánya.
Így néz ki az Alzheimerben szenvedő.
Látható az agy hátsó részének súlyos romlása.
Tudták, hogy az Alzheimer-kór valójában az agyban kezdődik
30 és 50 éves kor között, mielőtt bármilyen tünetet is felfedeznénk?
Itt egy traumás agyi sérülés.
Az agyunk puha, a koponyánk pedig nagyon kemény.
Vagy nézzük egy kábítószerfüggő agyát.
Az igazi ok hogy ne drogozzunk: mert károsítja az agyunkat.
Kényszerbetegség (OCD),
ahol az agy homlokrésze, tipikusan túl erősen dolgozik,
ezért ezek az emberek nem tudják kikapcsolni gondolataikat.
Epilepszia, ahol gyakran megnövekedett aktivitás látható az agy különböző részein
1992-ben egy egész napos SPECT képalkotási konferenciára mentem.
Csodálatos volt. Visszatükrözte mindazt,
amit saját korai tapasztalataink mutattak a SPECT-et használva az elmegyógyászatban.
Ugyanitt, a kutatók hangsúlyosan kinyilvánították a nemtetszésüket,
miszerint a pszichiátereknek nem kellene a SPECT-et használniuk.
Szerintük ezt csak az ő kutatásaikra lehet felhasználni.
Szabadgondolkodásúként és tapasztalt orvosként
úgy gondoltam, ez egy baromság.
(Nevetés)
Képek nélkül,
a pszichiáterek akkoriban, és manapság is, diagnózist úgy állítanak, mint 1840-ben,
amikor Ábrahám Lincoln depresszióban szenvedett:
Elbeszélgetnek a betegekkel, és hasonló múltbeli esetek tüneteivel hasonlítják.
A képalkotás megmutatta, hogy ennél hatékonyabbak is lehetünk.
Tudtátok, hogy a pszichiáterek az egyetlenek a szakorvosok közül,
akik sosem kapnak kézzelfogható képet a szervről, amit gyógyítanak?
Gondoljátok el!
Kardiológusok, neurológusok, ortopéd orvosok
és gyakorlatilag minden más specialista kap képet,
a pszichiáterek pedig tippelnek.
A képalkotás előtt
mindig úgy éreztem, mintha vaktában lövöldöznék a pácienseimre,
és ezzel esetleg kárt okozok nekik, amitől megrettentem,.
Ez az, amiért
a legtöbb pszichiátriai gyógyszerhez mellékhatás-figyelmeztetés tartozik.
Rossz betegnek adva kész a katasztrófa.
Kezdetben a képek nagyon sok fontos dologra tanítottak meg:
a betegségek, mint a hiperaktivitás (ADHD), pánikbetegség, depresszió,
a függőségek nem egyszerű és egyedi rendellenességek az agyban,
mindnek van több változata.
Vegyük például ezt a két beteget,
akiknél súlyos depressziót diagnosztizáltak.
Gyakorlatilag ugyanazok a tüneteik voltak, mégis radikálisan különböző aggyal.
Az egyiknek nagyon alacsony, a másiknak pedig nagyon magas az agyi aktivitása.
Honnan lehetne tudni, mit kezdjünk velük anélkül, hogy látnánk az agyi képet?
A kezelések kiszabásának
egyénileg kell történnie, nem pedig a tünetek gyűjteményéből.
Képalkotási munkáinkból megtanultuk,
hogy az emberek életét tönkretevő pszichiátriai betegség hátterében
többnyire enyhe agyi sérülések állnak, de ezekről gyakorlatilag senki nem tudott,
mert a betegek kedélyingadozással, nyugtalansággal, depresszióval,
alvászavarral és hasonló tünetekkel fordultak pszichiáterhez.
Akik pedig azért nem tudták az okot, mert soha nem látták.
Itt egy 15 éves kisfiú agyi képe,
aki leesett egy emeletnyi lépcsőről, amikor 3 éves volt.
Annak ellenére, hogy elvesztette eszméletét néhány percre,
semmilyen előjele nem volt annak a tartós hatásnak,
amit ez a baleset okozott később a fiú életében.
Amikor először találkoztam vele, 15 éves volt, és éppen akkor rúgták ki
a harmadik erőszakkezelő programból.
Szüksége lett volna egy teljes agyrehabilitációs programra,
nem csak több, véletlenszerűen felírt gyógyszerre,
vagy viselkedésterápiára, amit átgondolva nagyon kegyetlen
magatartászavarral kezelni, amikor a viselkedés
a kifejezése volt a problémának, nem pedig maga a probléma.
Kutatók megfigyelték, hogy a nem diagnosztizált agyi sérülések
a fő okozói a hajléktalanságnak,a drog- és alkoholfüggőségnek, depressziónak,
pánikbetegségnek, hiperaktivitásnak, és az öngyilkosságnak.
Egy elkövetkező katasztrófára számíthatunk.
Katonák százai és ezrei
jönnek haza Irakból és Afganisztánból,
és gyakorlatilag senki nem vizsgálja agyuk állapotát.
Ahogy folytattuk vizsgálatainkat a SPECT-tel,
úgy nőtt a kritika, de a tanulság is.
Bírók és ügyvédek látták a lehetőséget, hogy megértsük a bűnözés forrását.
Mára több mint 500 elítéltet vizsgáltunk meg,
köztük 90 gyilkost.
Munkánk megmutatta, hogy a rosszat tevő emberek
gyakran sérült aggyal rendelkeznek.
Ez nem volt meglepetés.
Ami viszont meglepett minket,
hogy a legtöbb sérülés visszafordítható volt.
Szóval itt egy radikális gondolat.
Mi lenne, ha megvizsgálnánk és kezelnénk a sérült agyakat
ahelyett, hogy egyszerűen beraktároznánk őket egy toxikus, stresszes környezetbe?
Tapasztalatom szerint rengeteg pénzt megspórolhatnánk azzal,
ha ezeket az embereket újra funkcionálissá tennénk.
Szóval amikor elhagyják a börtönt, tudnának dolgozni,
el tudnák tartani családjukat, és adót fizetnének.
Dosztojevszkij egyszer azt mondta: "Egy társadalmat nem az alapján
kell megítélni, hogy hogyan kezeli a kiemelkedő polgárait,
hanem az alapján, hogy hogyan bánik a bűnözőivel."
Bűn és büntetés helyett,
a vizsgálaton és gyógyításon is el kellene gondolkodnunk.
(Taps)
Szóval 22 év és 83 000 agyi CT után,
a legfontosabb tanulság, amit a kollégáimmal megtanultunk az,
hogy szó szerint meg lehet változtatni
az emberek agyát, és ezzel az egész életüket.
Nem egy véglegesített aggyal rendelkezünk.
Jobbá lehet tenni, és be is tudjuk bizonyítani.
Kollégáimmal véghez vittük az első és legnagyobb tanulmányt
aktív és nyugdíjas NFL játékosokkal, (amerikai focistákkal)
magas szintű sérüléseket megfigyelve,
amire az NFL azt mondta, hogy ők nem tudtak róla,
hogy az amerikai futball hosszú távú agyi sérülést okozhat.
Az igazság az, hogy nem akartak róla tudomást venni.
Ez nem volt meglepetés.
Úgy gondolom, ha összecsődítettünk volna néhány 9 évest,
és elmagyarázzuk nekik, hogy az agy olyan puha, mint a vaj,
és egy kemény koponyába van ágyazva, aminek éles kitüremkedései vannak,
30-ból 28 gyerek valószínűleg egyből rávágta volna, hogy:
"Ez nem egy életbiztosítás."
(Nevetés)
Ami igazán izgalmas, az a második része a tanulmánynak,
amiben a játékosokat agyrehabilitációs program alá vetettük,
aminek hatására 80%-uk javulni tudott
vérkeringésben, memóriában és közérzetben,
szóval agyunk tényleg képes a változásra.
Jobbá lehet tenni a "brain-smart" program segítségével.
Milyen izgalmas, nem?
Nagyon izgalmas!
Visszafordítani az agyi sérüléseket egy új, nagyon izgalmas áttörés,
s a következmények még hatalmasabbak.
Itt egy figyelemzavaros tinédzser CT-je,
aki vagdosta magát, gyengén teljesített az iskolában, veszekedett a szüleivel.
A kezelésünk hatására
egyes-kettes tanulóból négyes-ötös lett,
és érzelmileg is sokkal stabilabbá vált.
Itt Nancy agyi képe látható.
Nancy-t demenciával diagnosztizálták,
a férjének azt mondta a doktor, hogy találjon neki egy bentlakásos otthont,
mert egy éven belül még a nevére sem fog emlékezni.
De egy intenzív agyrehabilitációs program hatására
Nancy agya és memóriája javulni kezdett.
Négy évvel később Nancy még mindig emlékezett a férje nevére.
Vagy nézzük a kedvenc történetem: a 9 éves Andrew esetét,
aki megtámadott egy kislányt a baseballpályán,
minden indok nélkül,
és abban az időben képeket rajzolt magáról
ahogy lóg a fáról, és lövöldöz más gyerekekre.
Andrew-ra Columbine, Aurora,
és Sandy Hook élete várt.
A legtöbb pszichológus begyógyszerezte volna,
ahogy Eric Harris-t és a többi tömeggyilkost is gyógyszerekkel kezelték,
mielőtt elkövették szörnyű tetteiket,
de a SPECT megtanított arra, hogy meg kell vizsgálnom az agyát,
mielőtt vaktában elkezdek "lövöldözni" rá, hogy megértsem, mire van szüksége igazán.
A felvétele golflabda nagyságú cisztát mutatott,
ami elfoglalta a helyet a bal halántéklebenytől.
Nincs az a gyógyszer, ami segített volna Andrew-nak.
Miután eltávolították a cisztát,
viselkedése normális lett, és visszaváltozott azzá az édes,
szeretetteli fiúvá, aki mindig is akart lenni.
Most, 18 évvel később, Andrewnak, aki az unokaöcsém,
saját otthona van, dolgozik és adót fizet.
(nevetés)
Mert volt, aki vette a fáradságot, hogy megvizsgálja az agyát,
ezért egy jobb fiúvá vált,
egy jobb férj lesz belőle, jobb apa és nagyapa.
Amikor abban a kiváltságos helyzetben vagy, hogy megváltoztasd valaki agyát,
nem csak azt az egy életet változtatod meg,
de hatással lehetsz az elkövetkező generációk életére is.
Dr. Daniel Amen vagyok. Köszönöm!
(Taps)